ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2213/97 υποβολή: Jean-Pierre Bazin (UPE) προς την Επιτροπή (30 Iουνίου 1997)

Θέμα: Λιμενικά τέλη στους ευρωπαϊκούς λιμένες - αθέμιτος ανταγωνισμός

Από συγκριτική μελέτη των λιμενικών τελών προκύπτει ότι ο λιμένας του Zeebrugge στο Βέλγιο χρεώνει τέλη πολύ πιο χαμηλά σε σχέση με το σύνολο των ευρωπαϊκών λιμένων, περίπου 50% κατά μέσο όρο.

Η διαφορά αυτή εξηγείται μόνον εάν εφαρμόζονται μέτρα μαζικών κρατικών ενισχύσεων ή τοπικών πρακτικών κατά παρέκκλιση των κανόνων που θέσπισε η Ευρωπαϊκή Ένωση.

Μπορεί η Επιτροπή να ερευνήσει αυτές τις επιζήμιες για τους ευρωπαϊκούς λιμένες πρακτικές και, ενδεχομένως, να λάβει όλα τα απαραίτητα μέτρα για την αποκατάσταση των συνθηκών πιο θεμιτού ανταγωνισμού;

Aπάντηση της κ. Kinnock εξ ονόματος της Επιτροπής (12 Σεπτεμβρίου 1997)

Η Επιτροπή δεν ελέγχει κατά κανόνα τις πρακτικές είσπραξης τελών ούτε επιδιώκει να εναρμονίσει τα τέλη στον κλάδο των λιμένων. Σε ειδικές ωστόσο περιπτώσεις, εξετάζει ενδεχομένως το θέμα αυτό στο πλαίσιο μεμονωμένων καταγγελιών.

Η χρέωση χαμηλών λιμενικών τελών δεν σημαίνει κατ'ανάγκη ότι στα συγκεκριμένα λιμάνια χορηγούνται κρατικές ενισχύσεις. Αντίθετα, τα χαμηλά λιμενικά τέλη μπορεί να είναι αποτέλεσμα άλλων παραγόντων, όπως η εμπορική πολιτική που εφαρμόζεται στον εκάστοτε λιμένα ή η αποτελεσματική διαχείρισή του. Κάθε περίπτωση πρέπει να εξετάζεται χωριστά για να διαπιστώνεται αν υπεισέρχονται κρατικές ενισχύσεις.

Οποιαδήποτε ενίσχυση χορηγείται από το κράτος ή μέσω δημόσιων πόρων και στρεβλώνει ή υπάρχει κίνδυνος να στρεβλώσει τον ανταγωνισμό, με τη διευκόλυνση των δραστηριοτήτων ορισμένων επιχειρήσεων ή ορισμένων παραγωγικών κλάδων, συνιστά κρατική ενίσχυση υπό την έννοια του άρθρου 92 παράγραφος 1 της συνθήκης ΕΚ, κατά το μέτρο που επηρεάζει τις εμπορικές συναλλαγές μεταξύ των κρατών μελών. Στις περιπτώσεις όπου πληρούνται όλα τα ανωτέρω κριτήρια, η Επιτροπή υποχρεούται να εξακριβώνει με τη διαδικασία του άρθρου 93 της συνθήκης ΕΚ, αν η ενίσχυση συμβιβάζεται με τη συνθήκη ΕΚ.

Με βάση τα παρεχόμενα στοιχεία, τα οποία είναι γενικής φύσεως και δεν προσδιορίζουν επακριβώς το είδος ή το ύψος της πιθανολογούμενης ενίσχυσης, η Επιτροπή θεωρεί ότι δεν υπάρχουν τη στιγμή αυτή περιθώρια για να λάβει περαιτέρω μέτρα. Εάν πάντως τεθούν στη διάθεσή της νέα στοιχεία σχετικά με πιθανή παρέμβαση μέσω κρατικών ενισχύσεων, η Επιτροπή θα είναι περισσότερο σε θέση να ερευνήσει το θέμα βάσει των σχετικών με τις κρατικές ενισχύσεις διατάξεων της συνθήκης ΕΚ.
ΓΡΑΠΤΗ ΕΡΩΤΗΣΗ E-2285/97 υποβολή: John Iversen (PSE) και Kirsten Jensen (PSE) προς την Επιτροπή (2 Iουλίου 1997)

Θέμα: Παρασιτοκτόνα στον κατάλογο των επιτρεπομένων ουσιών

Μπορεί η Επιτροπή να επιβεβαιώσει ότι πρόκειται να συμπεριλάβει το φυτοφάρμακο PARAQUAT στον κατάλογο των επιτρεπομένων στην ΕΕ ουσιών;

Στην περίπτωση αυτή, μπορεί η Επιτροπή να αναφέρει πώς αξιολογεί τις ουσίες αυτού του θετικού καταλόγου;

Ποιά μέτρα ασφαλείας θεωρεί η Επιτροπή ως δεδομένα σε περίπτωση χρησιμοποίησης του PARAQUAT, κυρίως δε υπό το φως των προβλημάτων στον τομέα του φυσικού και του εργασιακού περιβάλλοντος;

Απάντηση του κ. Fischler εξ ονόματος της Επιτροπής (12 Σεπτεμβρίου 1997)

Το PARAQUAT είναι, πράγματι, μία από τις δραστικές ουσίες που βρίσκονται υπό αξιολόγηση, σύμφωνα με τις διατάξεις της οδηγίας 91/414/ΕΟΚ ((Οδηγία 91/414/ΕΟΚ του Συμβουλίου, σχετικά με τη διάθεση φυτοπροστατευτικών προϊόντων στην αγορα - ΕΕ αριθ. 230 L της 19.8.1991. )) και τον κανονισμό (ΕΟΚ) αριθ. 3600/92 ((Κανονισμός (ΕΟΚ) 3600/92 της Επιτροπής, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8, παράγραφος 2, της οδηγίας 91/414/ΕΟΚ του Συμβουλίου, σχετικά με τη διάθεση φυτοπροστατευτικών προϊόντων στην αγορά - ΕΕ 366 L της 15.12.1992. )), με σκοπό την καταχώρησή τους στον κατάλογο εγκεκριμένων ουσιών της Κοινότητας.

Τοάρθρο 5 της οδηγίας αναφέρει ότι, με βάση τις τρέχουσες επιστημονικές και τεχνικές γνώσεις, μία δραστική ουσία καταχωρείται στο παράρτημα Ι της εν λόγω οδηγίας, εφόσον μπορεί να αναμένεται ότι, μετά από εφαρμογή σύμφωνη με την ορθή πρακτική φυτοπροστασίας, τα φυτοπροστατευτικά προϊόντα που την περιέχουν δεν έχουν βλαβερή επίδραση στην υγεία των ανθρώπων ή των ζώων, ή μη αποδεκτή επίδραση στο περιβάλλον.

Επιπλέον, μετά την καταχώρηση μιας δραστικής ουσίας στο παράρτημα Ι της οδηγίας, τα κράτη μέλη θα πρέπει, εντός συγκεκριμένης προθεσμίας, να επανεξετάσουν την έγκριση των φυτοπροστατευτικών προϊόντων που περιέχουν την εν λόγω δραστική ουσία, βάσει των όρων καταχώρησης και σύμφωνα με τις ενιαίες αρχές (παράρτημα VI).

Η αξιολόγηση του PARAQUAT συνεχίζεται, ενώ δεν έχουν ακόμη ολοκληρωθεί εκθέσεις που περιλαμβάνουν πορίσματα σχετικά με το PARAQUAT. Θα χρειαστεί, επομένως, περισσότερος χρόνος μέχρι να μπορέσει να κατατεθεί ένα σχέδιο απόφασης που θα συζητηθεί με τα κράτη μέλη, στα πλαίσια της μόνιμης φυτοϋγειονομικής επιτροπής, και να ληφθεί απόφαση.
ΓΡΑΠΤΗ ΕΡΩΤΗΣΗ E-2297/97 υποβολή: John Iversen (PSE) προς την Επιτροπή (2 Iουλίου 1997)

Θέμα: Παρασιτοκτόνα

Λαμβάνοντας υπόψη τη συζήτηση σχετικά με την έγκριση παρασιτοκτόνων σύμφωνα με την οδηγία της 15ης Ιουλίου 1991 (91/414/ΕΟΚ ((ΕΕ L 230 της 19.8.1991, σελ. 1. ))), είναι διατεθειμένη η Επιτροπή να υποβάλει όσο το δυνατό συντομότερα τον κατάλογο των παρασιτοκτόνων που πρόκειται να εξετασθούν στην επιτροπή των εμπειρογνωμόνων;

Απάντηση του κ. Fischler εξ ονόματος της Επιτροπής (9 Σεπτεμβρίου 1997)

Το παράρτημα Ι του κανονισμού (ΕΟΚ) αριθ. 3600/92 σχετικά με τον καθορισμό των λεπτομερειών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ, σχετικά με την διάθεση φυτοπροστατευτικών προϊόντων στην αγορά ((ΕΕ L 366 της 15.12.1992. )), που περιέχουν τις 90 δραστικές ουσίες που ήδη διατίθενται στην αγορά από τις 25 Ιουλίου 1993, εξετάζεται επί του παρόντος από την Επιτροπή, στο πλαίσιο του εν λόγω κανονισμού.

Η Επιτροπή μεταβιβάζει απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου τον κατάλογο των νέων δραστικών ουσιών (που δεν είχαν διατεθεί ακόμη στην αγορά στις 25 Ιουλίου 1993), ο οποίος ελέγχεται επίσης στο πλαίσιο των άρθρων 5 και 6 της οδηγίας 91/414/ΕΟΚ.
ΓΡΑΠΤΗ ΕΡΩΤΗΣΗ E-2533/97 υποβολή: Kirsten Jensen (PSE) προς την Επιτροπή (24 Iουλίου 1997)

Θέμα: Φυτοφάρμακα

Έχει εγκρίνει προσφάτως η Επιτροπή τις ενιαίες αρχές που θα διέπουν την έγκριση των φυτοφαρμάκων;

Πώς διασφαλίζει η Επιτροπή ότι έχουν υποβληθεί όλα τα σημαντικά στοιχεία που αφορούν τις δραστικές ουσίες;

Απάντηση του κ. Fischler εξ ονόματος της Επιτροπής (12 Σεπτεμβρίου 1997)

Τον Ιούνιο 1997, η Επιτροπή κατέθεσε στο Συμβούλιο πρόταση σχετική με τις ενιαίες αρχές ((Πρόταση οδηγίας του Συμβουλίου, που θεσπίζει το παράρτημα VI της οδηγίας 91/414/ΕΟΚ, σχετικά με τη διάθεση στην αγορά φυτοπροστατευτικών προϊόντων, COM (97) 284 τελικό. )). Η συζήτηση της πρότασης στο Συμβούλιο έχει σήμερα προχωρήσει σημαντικά.

Οιδιατάξεις για τα δεδομένα, που διέπουν την αξιολόγηση των δραστικών ουσιών καθώς και των φυτοπροστατευτικών προϊόντων, καθορίζονται στο παράρτημα ΙΙ και ΙΙΙ της οδηγίας 91/414/ΕΟΚ ((Οδηγία 91/414/ΕΟΚ του Συμβουλίου, σχετικά με τη διάθεση φυτοπροστατευτικών προϊόντων στην αγορά, ΕΕ L 230 της 19.8.1991. )) του Συμβουλίου. Τα δύο αυτά παραρτήματα καταγράφουν λεπτομερώς και με απόλυτη ακρίβεια τις διατάξεις για τα δεδομένα, τα οποία είναι απαραίτητα για την αξιολόγηση μιας δραστικής ουσίας. Επιπλέον, στον κανονισμό (ΕΟΚ) αριθ. 3600/92 ((Κανονισμός (ΕΟΚ) αριθ. 3600/92 της Επιτροπής, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου, σχετικά με τη διάθεση φυτοπροστατευτικών προϊόντων στην αγορά. )) της Επιτροπής, όπου καταγράφονται οι πρώτες 90 δραστικές ουσίες που πρέπει να επαναξιολογηθούν στα πλαίσια κοινοτικού προγράμματος, μια ειδική διάταξη του άρθρου 4 επιτρέπει στους ενδιαφερομένους να υποβάλλουν τεχνικές ή επιστημονικές πληροφορίες σχετικές με τις επικίνδυνες, ενδεχομένως, επιδράσεις που μπορεί να έχει μια δραστική ουσία, είτε τα κατάλοιπά της, στην υγεία του ανθρώπων ή των ζώων, καθώς και στο περιβάλλον.
ΓΡΑΠΤΗ ΕΡΩΤΗΣΗ E-2002/97 υποβολή: Glyn Ford (PSE) προς το Συμβούλιο (10 Iουνίου 1997)

Θέμα: Ομάδες πίεσης (λόμπι) και Κανονισμός Υπηρεσιακής Κατάστασης

Γνωρίζει το Συμβούλιο ότι το Ευρωπαϊκό Κοινοβούλιο τροποποίησε τον κανονισμό του για να καταστήσει σύμφωνες με τις διατάξεις του Κανονισμού Υπηρεσιακής Κατάστασης τις παρεμβάσεις των ομάδων πίεσης κατά την πρόσληψη παλαιών υπαλλήλων των οργάνων; Ο Κανονισμός Υπηρεσιακής Κατάστασης προσδιορίζει επί του παρόντος ότι οι παλαιοί κάτοχοι «ευαίσθητων» θέσεων πρέπει να ζητούν την άδεια των οργάνων για να αναλάβουν νέες επαγγελματικές δραστηριότητες που ενδέχεται να έχουν στενή σχέση με το Κοινοβούλιο. Απ' όσο γνωρίζω προς το παρόν δεν υπάρχουν θέσεις που χαρακτηρίζονται «ευαίσθητες». Πρόκειται για αδυναμία ή για παράλειψη; Μπορεί το Συμβούλιο να διαβεβαιώσει ότι θα εξετάσει το ζήτημα και ότι θα καταρτίσει κατάλογο σχετικών θέσεων;

Απάντηση (17 Οκτωβρίου 1997)

1. Κατά την παύση των καθηκόντων τους, επισύρεται η προσοχή των μονίμων υπαλλήλων του Συμβουλίου στις υποχρεώσεις τους δυνάμει του άρθροθ 16 του Κανονισμού Υπηρεσιακής Κατάστασης, παράλληλα εφαρμόζονται οι διατάξεις του άρθρου 40 του παραρτήματος VIII του Κανονισμού Υπηρεσιακής Κατάστασης (κανόνας μη σώρευσης).

2. Το Συμβούλιο δεν έχει μέχρι σήμερα καταρτίσει κατάλογο των επιλεγόμενων ευαίσθητων θέσεων, για τις οποίες οι υποψήφιοι οφείλουν, επί τριετία μετά την παύση των καθηκόντων τους, να υποβάλουν στην έγκριση των οργάνων στα οποία ανήκουν την περιγραφή των λειτουργημάτων ή θέσεων που ενδέχεται να κληθούν να αναλάβου.

3. Υπό το φως της ερώτησης του αξιότιμου Βουλευτού, το Συμβούλιο θα εξετάσει το θέμα της κατάρτισης του καταλόγου των θέσεων που αφορά το άρθρο 16, δεύτερο εδάφιο του Κανονισμού Υπηρεσιακής Κατάστασης.
ΓΡΑΠΤΗ ΕΡΩΤΗΣΗ E-2152/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Παρουσίαση δειγμάτων αναφοράς DNA από άτομα που ζητούν την έγκριση ενός προϊόντος

Προβλέπεται ότι οι παρασκευαστές γενετικώς τροποποιημένων τροφίμων θα πρέπει να διαβιβάζουν στις υπηρεσίες ελέγχου τις απαιτούμενες για τη διενέργεια ελέγχου πληροφορίες; (λ.χ. λεπτομερείς πληροφορίες για τα συστατικά που περιέχει το γενετικώς τροποποιημένο προϊόν)

Κοινή απάντηση στις γραπτές ερωτήσεις Ε-2144/97, Ε-2146/97 και Ε-2152/97 (20 Οκτωβρίου 1997)

Με την επιφύλαξη της εφαρμογής της παραγράφου 3 του άρθρου 8, ο κανονισμός αριθ. 258/97 δεν προβλέπει ειδικότερα τη σύσταση οργανισμών ελέγχου ή εποπτείας, όπως αυτούς που αναφέρει η αξιότιμη κα βουλευτής.

Οι λεπτομερείς κανόνες πρακτικού ελέγχου της εφαρμογής αυτού του κανονισμού σε εθνικό επίπεδο υπάγονται στην αρμοδιότητα των κρατών μελών.
ΓΡΑΠΤΗ ΕΡΩΤΗΣΗ E-2755/97 υποβολή: Hilde Hawlicek (PSE) προς την Επιτροπή (1 Σεπτεμβρίου 1997)

Θέμα: Συνέχεια του Ευρωπαϊκού Έτους κατά του Ρατσισμού

Αναφορικά με τη δήλωση της European Federation of Journalists (EFJ), της European Newspapers Publishers Association (ENPA) και της European Broadcasting Union (EBU) σχετικά με τη συνεργασία για την καταπολέμηση του ρατσισμού, ερωτώ: Ποιά μέτρα σκοπεύει να λάβει η Επιτροπή για να ενισχύσει την υλοποίηση περαιτέρω κοινών δράσεων, μ.ά. στον τομέα των μέσων ενημέρωσης, ως συνέχεια του Ευρωπαϊκού Έτους κατά του Ρατσισμού;

Απάντηση του κ. Flynn εξ ονόματος της Επιτροπής (22 Σεπτεμβρίου 1997)

Όπως και σε άλλους τομείς η Επιτροπή σκοπεύει να συνεχίσει την εργασία της με τα μέσα ενημέρωσης σχετικά με τα θέματα της καταπολέμησης του ρατσισμού και μετά το 1997.

Η Επιτροπή επικροτεί τη δήλωση της Διεθνούς Ομοσπονδίας Δημοσιογράφων (ΙFJ), της Ευρωπαϊκής Ένωσης Εκδοτών Εφημερίδων (ΕΝΡΑ) και της Ευρωπαϊκής Ραδιοτηλεοπτικής Ένωσης (ΕΒU), που διαδραματίζουν ενεργό ρόλο στο έτος κατά του ρατσισμού. Η IFJ ιδιαίτερα εκτελεί διάφορα σχέδια τα οποία υποστηρίζει η Επιτροπή, όπως το διεθνές βραβείο για νέους δημοσιογράφους και οι συνδιασκέψεις με θέμα «Η ανεκτικότητα στη ζώνη μεγάλης θεαματικότητας» και «Τα μέσα μαζικής ενημέρωσης και η πρόκληση της μισαλλοδοξίας». Η Επιτροπή υποστηρίζει επίσης ένα σχέδιο με τίτλο «saga cities», το οποίο είναι η ανταλλαγή τηλεοπτικών προγραμμάτων με θέμα τις εθνοτικές μειονότητες σε διάφορες πόλεις της Ευρώπης, όπου συμμετέχουν μέλη της ομάδας πολυπολιτιστικής ανταλλαγής της Ευρωπαϊκής Ραδιοτηλεοπτικής Ένωσης.

Για το ευρωπαϊκό έτος η Επιτροπή συνεργάζεται με σημαντικούς τηλεοπτικούς σταθμούς όπως ο MTV, ο TV 5, και ο Eurosport και θα συζητήσει μαζί τους σχετικά με τα μελλοντικά σχέδια.

Αρκετά άλλα πανευρωπαϊκά σχέδια με ΜΜΕ υποστηρίζονται οικονομικά από τον προϋπολογισμό του Ευρωπαϊκού Έτους κατά του Ρατσισμού αλλά τα μεγαλύτερα κονδύλια για τη χρηματοδότηση ενεργειών στα ΜΜΕ προέρχονται από τη γραμμή του προϋπολογισμού Β3-4110 και Β3-4114 που θα συνεχιστούν φυσικά και μετά το ευρωπαϊκό έτος.

Σχετικά με τη μελλοντική δράση θα ζητηθεί η γνώμη της ομάδας εμπειρογνωμόνων για το ευρωπαϊκό έτος κατά του ρατσισμού, μέλος της οποίας είναι ο πρόεδρος της IFJ. Ένας εκπρόσωπος της Επιτροπής είναι μέλος του διοικητικού συμβουλίου του ομίλου IMRAX, ενός πανευρωπαϊκού συνασπισμού δημοσιογράφων, συντακτών, εκδοτών, εμπειρογνωμόνων ραδιοφωνίας και τηλεόρασης, που έχει ως στόχο την προώθηση μιας υψηλού επιπέδου δημοσιογραφίας για τις ανταποκρίσεις σχετικά με θέματα ρατσισμού, ανεκτικότητας και πολυπολιτισμού.
ΓΡΑΠΤΗ ΕΡΩΤΗΣΗ E-2361/97 υποβολή: Νικήτας Κακλαμάνης (UPE) προς την Επιτροπή (10 Iουλίου 1997)

Θέμα: Οι παραδοσιακές ενδυμασίες στα Κράτη-Μέλη της ΕΕ

Χωρίς αμφιβολία, βασικό στοιχείο του πολιτιστικού πλούτου κάθε περιοχής είναι και οι τοπικές παραδοσιακές ενδυμασίες της. Σε πολλές περιοχές της Ε.Ε. υπάρχουν εργαστήρια και βιοτεχνίες που ασχολούνται με την κατασκευή αυτών των ενδυμασιών, μια δραστηριότητα που συνεισφέρει τα μέγιστα στο να παραμείνουν ζωντανές οι φορεσιές του κάθε τόπου.

Θα ήθελα να πληροφορηθώ από την Ευρωπαϊκή Επιτροπή αν υπάρχει η δυνατότητα παροχής οικονομικών κινήτρων σε αυτές τις μικροεπιχειρήσεις, μέσα σε ποιο πλαίσιο, και ποια είναι τα ποσά που θα μπορούσαν ενδεχομένως να χορηγηθούν.

Απάντηση του κ. Παπουτσή εξ ονόματος της Επιτροπής (8 Οκτωβρίου 1997)

Η Επιτροπή αναγνωρίζει το ρόλο που διαδραματίζουν τα παραδοσιακά επαγγέλματα και η καλλιτεχνική βιοτεχνία για τη διατήρηση της ευρωπαϊκής πολιτιστικής κληρονομιάς και, εφέτος, συγχρηματοδότησε τη διοργάνωση διάσκεψης με τίτλο «Παράδοση και εκσυγχρονισμός»: καθοριστικοί παράγοντες για την καλλιτεχνική βιοτεχνία στην Ευρώπη του 2000» 7

Με βάση το άρθρο 130 της Συνθήκης της ΕΚ και το τρίτο πολυετές πρόγραμμα για τις μικρές και μεσαίες επιχειρήσεις στην Ευρωπαϊκή Ένωση (1997-2000) ((έγγρ. COM(96) 591 )), η Επιτροπή εφαρμόζει δράσεις υπέρ της βιοτεχνίας και των μικρών και μεσαίων επιχειρήσεων. Οι εν λόγω δράσεις δρομολογούνται μέσω προσκλήσεων υποβολής προτάσεων που δημοσιεύονται στην Επίσημη Εφημερίδα.

Η τελευταία πρόσκληση υποβολής προτάσεων υπέρ των βιοτεχνικών επιχειρήσεων και των μικρών επιχειρήσεων στοχεύει στη διεθνική συνεργασία, στην από κοινού συμμετοχή σε εκθέσεις και σαλόνια στις χώρες του Ευρωπαϊκού Οικονομικού Χώρου (ΕΟΧ), στην προώθηση της «κουλτούρας» των επιχειρήσεων και του επιχειρηματικού πνεύματος, στη χρηματοδότηση και στην πρόσβαση στην πίστωση, στην επαγγελματική κατάρτιση, στην πρόσβαση στις πληροφορίες και στις υπηρεσίες μέσω της πληροφορικής και στην κατάρτιση ευρωσυμβούλων.

Επίσης, στο πλαίσιο της περιφερειακής πολιτικής, εφαρμόζονται μια σειρά δράσεις που αφορούν τις μικρές επιχειρήσεις και τις βιοτεχνικές επιχειρήσεις εφόσον βρίσκονται σε περιοχές επιλέξιμες για τη χορήγηση πιστώσεων περιφερεικής ανάπτυξης.
ΓΡΑΠΤΗ ΕΡΩΤΗΣΗ E-2180/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός περί νέων τροφίμων 258/97 - Αποδειξιμότητα

1. Πώς θεμελιώνεται στην περίπτωση των γενετικώς τροποποιημένων σπόρων το κριτήριο της «αποδειξιμότητας» μιας γενετικής τροποποίησης, εφόσον οι νέες πρωτεΐνες σχηματίζονται στα φυτά και μόνο εκεί μπορεί να αποδειχθεί η παρουσία τους;

2. Ποια κριτήρια αποδειξιμότητας θα εφαρμοστούν μελλοντικά στο επίπεδο αυτό, για τη διάκριση μεταξύ των διαφόρων παρτίδων σπόρων;

Κοινή απάντηση στις γραπτές ερωτήσεις Ε-2160/97, Ε-2162/97, Ε-2164/97, Ε-2166/97, Ε-2176/97, Ε-2178/97, Ε-2180/97, Ε-2182/97 και Ε-2186/97 (28 Οκτωβρίου 1997)

Οπως καθορίζεται στο άρθρο 8, παράγραφος 1, στο α), του κανονισμού 258/97 ((ΕΕ L 43 της 14.2.1997. )), μια κατάλληλη ανάλυση πρέπει να επιτρέπει, ενδεχομένως, να καταδειχθεί ότι ορισμένα χαρακτηριστικά ενός τροφίμου ή συστατικού τροφίμου «είναι διαφορετικά σε σύγκριση με ένα συμβατικό τρόφιμο ή συστατικό τροφίμου, έχοντας υπόψη τα αποδεκτά όρια των φυσικών παραλλαγών για τα χαρακτηριστικά αυτά». Υπενθυμίζεται εξάλλου ότι οι ενδεχόμενοι κανόνες εφαρμογής του άρθρου 8 θα υιοθετηθούν σύμφωνα με τη διαδικασία (επιτροπής) η οποία προβλέπεται στο άρθρο 13.

Η διατύπωση των ερωτήσεων δεν επιτρέπει τον προσδιορισμό των ελέγχων στους οποίους αναφέρεται η αξιότιμη κα Βουλευτής. Σε κάθε περίπτωση πάντως, εφαρμόζονται οι γενιδκές διατάξεις της κοινοτικής νομοθεσίας σε θέματα ελέγχου των τροφίμων.

Όσον αφορά τις αξιολογήσεις που πρέπει να διενερηθούν βάσει των άρθροων 4 και 6 του κανονισμού 258/97, ο τρόπος εφαρμογής τους, και συγκεκριμένα ο ρόλος των κρατών μελών σε σχέση με τους οργανισμούς αξιολόγησης, προβλέπεται στο άρθρο 4, παράγραφος 3, και στο άρθρο 6, παράγραφοι 2 έως 4 συμπληρωμένα, ενδεχομένως, από τα άρθρα 7 και 9. Αυτές οι τελικές διατάξεις συμπληρώνονται ενδεχομένως από τις σχετικές διατάξεις της οδηγίας 90/220/ΕΟΚ ((ΕΕ L 117 της 8.5.1990. )).

Όσον φαορά τις μεθόδους ανάλυσης, υπενθυμίζεται ότι το άρθρο 4 της οδηγίας 93/99/ΕΟΚ ((ΕΕ L 290 της 24.11.1993. )) προβλέπει ότι τα κράτη μέλη εξασφαλίζουν ότι η κύρωση των μεθόδων ανάλυσης πυο εφαρμόζονται στα πλαίσια επισήμου ελέγχου των τροφίμων ανταποκρίνεται, όταν είναι δυνατόν, σε ορισμένα κριτήρια που καθορίζονται από τη οδηγία 85/591/ΕΟΚ ((ΕΕ L 372 της 31.12.1985. )) για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων.
ΓΡΑΠΤΗ ΕΡΩΤΗΣΗ E-2282/97 υποβολή: Nel van Dijk (V) προς την Επιτροπή (2 Iουλίου 1997)

Θέμα: Η στρέβλωση του ανταγωνισμού στους λιμένες της Δυτικής Ευρώπης

Είναι σε θέση η Επιτροπή να επιβεβαιώσει την πληροφορία που έλαβε από το Ίδρυμα Φύση και Περιβάλλον επιστολή καταγγέλλουσα τον καθορισμό της τιμής των οικοπέδων στα μεγάλα λιμάνια της Δυτικής Ευρώπης;

Γνωρίζει η Επιτροπή ότι το ετήσιο μίσθωμα ορισμένων οικοπέδων διατηρείται σε χαμηλό επίπεδο ούτως ώστε να επηρεάζει ευνοϊκά τη θέση του λιμανιού σε σχέση με τους ανταγωνιστές του;

Γνωρίζει η Επιτροπή ότι προσμένες αρχές προσπαθούν να προωθήσουν με άλλους τρόπους τις λιμενικές δραστηριότητες, με απτό παράδειγμα την επιχείρηση χημικών προϊόντων Arco στο Ρότερνταμ η οποία συνδέθηκε με το δίκτυο αγωγών που οδηγούν στην Αμβέρσα, τούτο δε, με δημόσια χρήματα;

Συμμερίζεται η Επιτροπή την άποψη ότι παρόμοιες ενισχύσεις στρεβλώνουν τον ανταγωνισμό και αποτελούν παραβίαση του άρθρου 92 της Συνθήκης;

Απάντηση του κ. Kinnock εξ ονόματος της Επιτροπής (4 Σεπτεμβρίου 1997)

Η Επιτροπή παρέλαβε πράγματι πρόσφατα επιστολή του «Stichting Natuur en Milieu» (ίδρυμα για τη φύση και το περιβάλλον) αναφορικά με το επίπεδο των τιμών γης σε ορισμένα λιμάνια της Κοινότητας.

Οι χαμηλές τιμές γης δεν σημαίνουν κατ' ανάγκην ότι η αναφερόμενη στην επιστολή λιμενικοί φορείς εκμετάλλευσης απολαμβάνουν κρατικών ενισχύσεων. Αντίθετα, το χαμηλό επίπεδο των τιμών μπορεί να οφείλεται σε άλλους παράγοντες, όπως η ζήτηση των εν λόγω γηπέδων, η χρήση ή ιδιοκτησία τους, ή σε συνδυασμό των παραγόντων αυτών 7 κατά συνέπεια θα πρέπει κάθε περίπτωση να εξετάζεται μεμονωμένα για να διαπιστωθεί εάν έχει υπάρξει κρατική ενίσχυση. Η Επιτροπή πρόκειται, ωστόσο, να ζητήσει πληροφορίες από τις σχετικές κυβερνήσεις, βάσει των άρθρων 92 και 93 της συνθήκης ΕΚ.

Όσον αφορά τις εν γένει κρατικές ενισχύσεις σε λιμάνια, η Επιτροπή είναι της γνώμης ότι οι δημόσιες επενδύσεις υποδομής δεν συνιστούν ενίσχυση υπό την έννοια του άρθρου 92 της συνθήκης ΕΚ, υπό τον όρο ότι η υποδομή είναι προσβάσιμη σε όλους τους χρήστες προς το δημόσιο συμφέρον και χωρίς διακρίσεις. Αφετέρου, η δημόσια χρηματοδότηση των υπερδομών που προορίζονται για εμπορικές λειτουργίες ορισμένων εταιρειών εμπίπτουν κατά κανόνα στο άρθρο 92 της συνθήκης ΕΚ. Όσον αφορά το ζήτημα του δικτύου αγωγών, η Επιτροπή δεν έχει γνώση του ζητήματος και του συσχετισμού του με τους στόχους των αναφερόμενων λιμανιών όσον αφορά τη μεταφορική πολιτική. Πρόκειται, ωστόσο, να ζητήσει ενημέρωση από τις ολλανδικές αρχές αναφορά με τα σημεία που θίγει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-2421/97 υποβολή: Joan Vallvι (ELDR) προς την Επιτροπή (11 Iουλίου 1997)

Θέμα: Εστίες πανώλης των χοίρων σε περιοχές της Lleida

Μετά τον πρόσφατο εντοπισμό εστιών κλασσικής πανώλης των χοίρων σε ορισμένες περιοχές της Lleida (Ισπανία) και την επίσκεψη που πραγματοποίησαν οι αρμόδιοι της μόνιμης κτηνιατρικής επιτροπής, η Ευρωπαϊκή Επιτροπή εξέδωσε την απόφαση 97/287/ΕΚ ((ΕΕ L 114 της 1.5.1997, σελ. 47. )) με την οποία ορίζονται ειδικοί όροι για τις ενδοκοινοτικές συναλλαγές χοιρινού κρέατος και ζώντων χοίρων, προερχομένων αποκλειστικά από τις εν λόγω περιοχές.

Ως εκ τούτου τα διάφορα κράτη μέλη προσάρμοσαν τις συναλλαγές τους σύμφωνα με το περιεχόμενο της ανωτέρω απόφασης, με εξαίρεση την Πορτογαλία, η οποία έκλεισα τα σύνορά της στο σύνολο του εμπορίου χοιρινού κρέατος και συναφών προϊόντων προερχομένων όχι μόνον από τις προειρημένες περιοχές της Lleida αλλά από ολόκληρη την Καταλωνία, παραβιάζοντας με τα μέτρα αυτά την ελεύθερη κυκλοφορία αγαθών και εμπορευμάτων.

Ποιά μέτρα έχει λάβει ή προτίθεται να λάβει η Επιτροπή για να αποκαταστήσει το σεβασμό της βασικής αυτής αρχής στην οποία εδράζεται η Ευρωπαϊκή Ένωση;

Απάντηση του κ. Fischler εξ ονόματος της Επιτροπής (9 Σεπτεμβρίου 1997)

Η οδηγία 97/285/ΕΚ ((ΕΕ L 114 της 1.5.1997. )) της Επιτροπής ενέκρινε ορισμένα προστατευτικά μέτρα, προκειμένου να αποφευχθεί η εξάπλωση του ιού της κλασικής πανώλου των χοίρων στις περιοχές της Ισπανίας: Urgell, Noguera, Segriΰ, και Garrigues.

Η Επιτροπή ενημερώθηκε πρόσφατα για τα μονομερή μέτρα που υιοθέτησε η Πορτογαλία λόγω της κατάστασης της νόσου στην Lleida. Η Επιτροπή θα διερευνήσει την υπόθεση.